Sergej Loznica

**Sergej Vladimiroviĉ Loznica** (,  род, angle: *Sergei Loznitsa*) estas kosmopolita ukraina filmreĝisoro, tradukisto kaj scenaristo de belorusa deveno  kiu elmigris en 2001 al Germanio kie li vivas kaj laboras ekde tiam.  Por liaj dokumentaj kaj plenlongaj filmoj li ricevis multegajn premiojn.      

## Biografio 
Li naskiĝis en Belorusio kie li pasigis sian infanaĝon kaj fruajn jarojn. Poste, lia familio translokiĝis al Ukrainio kaj li finis mezlernejon en Kievo (Kyiv). Liaj gepatroj laboris kiel ĉefaj inĝenieroj ĉe la Antonov Design Bureau.  En 1981-1987, li studis ĉe la Kyiv Politeknikejo ĉe la Fakultato de Kontrolsistemoj, specialiĝante pri "Aplikata Matematiko". De 1987 ĝis 1991 li laboris kiel esploristo ĉe la Instituto de Kibernetiko de la Akademio de Sciencoj de Ukraina SSR kie li estis implikita en la evoluigo de ekspertsistemoj, decidsistemoj kaj problemoj de artefarita intelekto. Samtempe li laboris kiel tradukisto de la japana lingvo.

En 1991, li komencis studi ĉe la Kinematografia Instituto "Sergej Gerasimov" en Moskvo kie diplomiĝis en 1997.

Ekde 2000, li laboris ĉe la *St. Petersburg Documentary Film Studio* kiel reĝisoro.

En 2013-2014, dum la Euromaidan, li apogis la manifestacianojn kaj dokumentis la Revolucion de Digno en sia filmo "Maidan"

### Eksiĝo de la Eŭropa Filmakademio (EFA) 
La 28-an de februaro 2022, Loznica eksiĝis de la Eŭropa Filmakademio (EFA) pro ties malforta reago al la rusia invado de Ukrainio: "*Dum kvar tagoj sinsekve, la rusa armeo detruis ukrainajn urbojn kaj vilaĝojn, mortigante ukrainajn civitanojn. Ĉu vi, humanistoj, defendantoj de homaj rajtoj kaj digno, ĉampionoj de libereco kaj demokratio, timas nomi militon milito, kondamni barbarecon kaj esprimi vian proteston?*”  . La sekvan tagon, la EFA publikigis pli fortan deklaron kiu postulis la bojkoton de rusa kinarto. Responde, Loznica publikigis deklaron kondamnante la bojkoton, ĉar li ne volas apliki kolektivan kulpigon al ĉiuj rusoj: "*Multaj amikoj kaj kolegoj, rusaj filmreĝisoroj, parolis kontraŭ ĉi tiu freneza milito. Homoj. Kiel ni, ankaŭ ili estas viktimoj de ĉi tiu agreso*”.

#### "Malpermesi kulturon egalas al la postulo malpermesi lingvon". 
La 18-an de marto 2022, la Ukraina Filmakademio forpelis Loznica pro esti kosmopolito kaj por kontraŭbatali la bojkoton de rusaj filmoj, deklarante ke "kiam Ukrainio provas defendi sian sendependecon, la ŝlosila koncepto en la retoriko de ĉiu ukraino devus esti lia nacia identeco"  . La 21-an de majo, ricevante la premion de la Filmfestivalo de Cannes pro sia kontribuo al kinarto, la direktoro faris paroladon kontraŭ la postuloj pri bojkoto de la rusa kulturo. Li notis ke la postulo malpermesi kulturon egalas al la postulo malpermesi lingvon. Ĝi estas "*arkaika kaj detrua en naturo, same malmorala kiel freneza.* *Kiel vi povas malpermesi lingvon kiu estas parolata de 350 milionoj da homoj tra la mondo?*" diris Loznica  .

## Filmografio 
### Plenlongaj filmoj 
* 2010 - Mia feliĉo
* 2012 - En la nebulo
* 2017 - Milda
* 2018 - Donbaso

### Dokumentaj filmoj 
* 1996  - Hodiaŭ ni konstruos domon *(mallonga filmo; kune kun M. Magambetov)*
* 1998  - Vivo, aŭtuno *(mallonga filmo; kune kun M. Magambetov)*
* 2000  - Halto *(mallonga filmo)*
* 2001  - Kompromiso
* 2002  - Portreto *(mallonga filmo)*
* 2003  - Pejzaĝo
* 2004  - Fabriko *(mallonga filmo)*
* 2005  - Blokado
* 2006  - Artel *(mallonga filmo)*
* 2008  - Efikeco
* 2008  - Norda Lumo
* 2012  - Miraklo de Sankta Antonio *(mallonga filmo)*
* 2012  - Letero *(mallonga filmo)*
* 2014  - Majdano
* 2014  - Old Jewish Cemetery *(mallonga filmo)*
* 2015  - Okazaĵo
* 2017  - Austerlitz
* 2017  - Venkotago
* 2018  - Procezo
* 2019  - Ŝtata entombigo
* 2020  - Nokto ĉe la opero
* 2021  - Babin Jar. Kunteksto
* 2021  - S-ro Landsbergis
* 2022  - Kieva procezo
* 2022  - Naturhistorio de detruo
* 2024  - La invado en kiu li esploras la sekvojn de invado de unu lando en alian.

## Referencoj 
## Vidu ankaŭ 
La Invado (filmo, 2024) 

Babin Jar (ukraine: Бабин Яр) 

## Eksteraj ligiloj 
Oficiala retejo de Sergej Loznica

Kategorio:Vivantaj homoj
Kategorio:Naskiĝintoj en 1964
Kategorio:Naskiĝintoj la 5-an de septembro
Kategorio:Ukrainaj scenaristoj
Kategorio:Ukrainaj reĝisoroj
Kategorio:Belorusaj reĝisoroj
Kategorio:Germanaj reĝisoroj
Kategorio:Lingvaj rajtoj
Kategorio:Lingva justeco